د افغانی سرې میاشتې له لوری تورخم کې پر ۱۵۰۰ کډوالو پاخه خواړه وویشل شول. نن شنبه د روان سپوږمیز کال د جمادی الاولی په ۲۵مه نېټه د افغانی سرې میاشتې له لوری د ترکیې سرې میاشتې په همکارۍ تورخم کې د کډوالو په عمری پنډغالی او فرضی کرښې دروازې ته څېرمه پر ۱۵۰۰ راستنېدونکو کډوالو پاخه خواړه وویشل شوه، چې په کې وریژې، غوښه، سبزی، تازه میوه، خرما، وچه ډوډۍ او د څښاک اوبه شامل وې. د یادونې وړ ده، چې په تېرو ۱۹ ورځو کې د افغانی سرې میاشتې له لوری د آی سی آر سی نړیوالې کمېټې او ترکیې سرې میاشتې په مالی ملاتړ پر راستنېدوکو کډوالو ۳۶۹۰۰خوراکه پاخه خواړه ویشل شوی دی.